**Príprava na PRIJÍMAČKY – Podstatné mená (1)**

**1. Urči vzory podstatných mien.**

**A)** sváko **B)** kôň **C)** osa **D)** os **E)** okuliare **F)** Dáša **G)** Galileo

**H)** Lea **I)** Paríž **J)** žriebä **K)** ústa **L)** dvere **M)** dvercia **N)** dvierka

**O)** ujo **P)** rodič

**2. Vhodnými slovotvornými príponami vytvor názov pre osobu ženského rodu.**

**A)** zástupca **B)** kolega **C)** pedagóg **D)** predseda **E)** sudca **F)** starosta **G)** filozof

**3. V ktorej z možností sú len pomnožné podstatné mená? Urč ich vzor.**

**A)** vrkoče, husle, nohavice, piecky **C)** umenie, zdravie, lístie, siatie

**B)** husle, Tatry, hole, gajdy **D)** Čachtice, Smižany, hodinky, Pieniny

**4. V ktorej z možností sú všetky pomnožné podstatné mená ženského rodu?**

**A)** kvasnice, preteky, driemoty, Donovaly **C)** vidly, nožnice, Kysuce, vráta

**B)** sánky, Smolenice, husle, dvercia **D)** Michalovce, narodeniny, sane, osýpky

**5. V ktorej z možností je pravopis všetkých slov správny?**

**A)** vír, piskot, krištál **C)** vír, piskot, krištáľ

**B)** výr, pyskot, kryštáľ **D)** výr, pyskot, kryštál

**6. Vyber možnosť, v ktorej sú vlastné podstatné mená napísané bez chýb.**

**A)** Černoch, Slovák, tichý Oceán, obec Štrbské Pleso

**B)** Čierne more, Zbojnícka mladosť, čierny Váh

**C)** Červený Kameň, Námestie Mieru, Základná škola, Spišský hrad

**D)** Čertovica, Deň matiek, Divadlo Jonáša Záborského, Slovenská národná rada

**7. Vytvor správne tvary slov.**

**A)** medaila – N pl. **H)** orchidea – N pl. **O)** hus – N pl.

**B)** večera – L sg. **I )** princezná – G sg. **P)** černoch – N pl.

**C)** Soňa – D sg. **J)** Kórea – L sg. **R)** dvere – G

**D)** Sofokles – G sg. **K)** zmes – N pl. **S)** báseň – G pl.

**E)** idea – L sg., N pl. **L)** gymnázium – L sg., N pl. **T)** večer – N pl.

**F)** ráno – G pl. **M)** rádio – L sg. **U)** had – A pl.

**G)** rytmus – I pl. **N)** os – L sg., N pl. **V)** osa – L sg., N pl.

**8. Cudzie podstatné mená ženského rodu zakončené na príponu –ea sa skloňujú podľa vzoru:**

**A)** žena **B)** ulica **C)** dlaň **D)** kosť

**9. V ktorej skupine cudzích podstatných mien nie je ani jedna pravopisná chyba?**

**A)** fyzika, futuryzmus, hidroxid, legytymita **C)** fyzika, futurizmus, hydroxid, legitimita

**B)** fizyka, futurizmus, hydroxid, legitimita **D)** fyzika, futurizmus, hydroxid, legitymita

**10. V ktorej z možností sú všetky podstatné mená abstraktné?**

**A)** láska, krok, dobrosrdečnosť, meč, staroba **C)** dojatie, zmysel, motív, kôra, smiech

**B)** chyba, vtip, krása, kôň, priateľstvo **D)** hlad, móda, plač, šťastie, únava

**11. V ktorom rade majú všetky podstatné mená rovnaký skloňovací vzor?**

**A)** jubilant, Peter, jeleň, futbalisti **C)** v skrýši, zo šatne, v pasci, od sadzí

**B)** kamene, ježe, kmene, dyne **D)** murári, športovci, kuchári, huslisti

**12. Vypíš spisovné slová alebo výrazy.**

**A)** zbytok – zvyšok **F)** kapesník - vreckovka

**B)** dva klavíry – dva klavíre **G)** od Táne – od Táni

**C)** dve medaile – dve medaily **H)** razítko - pečiatka

**D)** leje ako z krhly – leje ako z krhle **I)** kružidlo - kružítko

**E)** nátierka - pomazánka **J)** švédčina - švédština

**13. Vypíš podstatné mená, ktoré sa skloňujú ako životné.**

rastlina, murár, čajka, zajac, krása, medvede, učiteľka, Tatry, psi, myšlienka, vták, vtáky, vtáci

**14. Cudzie podstatné mená nahraď domácimi synonymami.**

**A)** absencia **B)** alarm **C)** rešpekt **D)** priorita **E)** díler **F)** biznis **G)** gradácia **H)** fauna

**I)** antipatia **J)** rétorika **K)** imitácia **L)** milénium

**15. V ktorej z možností sa neskloňujú všetky podstatné mená podľa rovnakého vzoru?**

**A)** matka, strela, vrana **C)** sprievodca, bača, dôchodca

**B)** žiaci, lekári, astronauti **D)** jeleň, žaluď, bôľ

**16.** *Na ľavej strane sa nachádza vreteno s trojstupňovou prevodovkou.*

**Urč gramatické kategórie a vzor podstatných mien.**

**17. Od podstatných mien *pani, princezná, mať* utvor:**

**A)** N pl. **B)** D sg. **C)** G pl.

**18. V ktorej z možností sú obidva tvary podstatných mien správne?**

**A)** v hoteli, tri papiery **C)** dva svetre, o litri

**B)** v kufre, plytké močiare **D)** o medaili, v zmesi

**19. Utvor L singuláru a N plurálu.**

**A)** tanier **B)** tunel **C)** ateliér **D)** cukor

**20. Z pomnožných podstatných mien vypíš tie, ktoré sa skloňujú podľa vzoru ulica.**

bradlá, kiahne, Alpy, Tatry, Krkonoše, narodeniny, Bojnice, kúpele, kvasnice

**21. V ktorej z uvedených štvoríc podstatných mien sú všetky spisovné?**

**A)** pečiatka, predsedkyňa, šporák, rohlík **C)** predsedníčka, členok, pečiatka, sporák

**B)** členok, saláma, šporák, rožok **D)** kotník, razítko, salám, rožok

**22. V ktorej z uvedených možností je správne utvorený G plurálu podstatných mien?**

**A)** úradníčiek, dvojok, tvárí, princezných **C)** úradníčiek, dvoják, tvárí, princezien

**B)** úradníčok, dvoják, tvári, princezien **D)** úradníčok, dvojok, tvárí, princezien

**23. Rozhodni, ktoré tvary G v pluráli od slov *idea, vdova, večera, dvere, os* sú správne.**

**A)** ideí, vdov, večerí, dvier, osí **C)** ideý, vdôv, večier, dvier, ôs

**B)** ideí, vdôv, večerí, dverí, ôs **D)** idey, vdov, večerí, dverí, osí

**24. Vyber možnosť, v ktorej nie sú pravopisné chyby.**

**A)** v hoteli, v piesňach, na klavíry **C)** dve ideí, v idei, túlavé psi

**B)** tejto jary, z Kórey, v Kórei **D)** vzorky krvi, tri kapry, túlaví psi

**25. Z radu podstatných mien vypíš pomnožné podstatné mená stredného rodu.**

Tatry, oblaky, ústa, okuliare, korytnačky, pľúca, Piešťany, bradlá, čísla, kliešte, jablká, prsia,

Košariská, Donovaly, vrecia, krosná, nožnice, husle, vráta